
Έλαβα γνώση και αποδέχομαι τις υποχρεώσεις που απορρέουν από τον Κανονισμό Λειτουργίας Δικτύου Αποχέτευσης

Γεράνι          /       /

Ο/Η ΑΙΤ.


ΒΑΣΙΚΕΣ ΥΠΟΧΡΕΩΣΕΙΣ ΠΟΥ ΔΙΕΠΟΥΝ ΤΗΝ ΠΑΡΕΧΟΜΕΝΗ ΑΔΕΙΑ ΣΥΝΔΕΣΗΣ ΜΕ ΤΟ ΔΙΚΤΥΟ ΛΥΜΑΤΩΝ ΣΥΜΦΩΝΑ ΜΕ ΤΟΝ ΚΑΝΟΝΙΣΜΟ ΛΕΙΤΟΥΡΓΙΑΣ ΤΟΥ ΔΙΚΤΥΟΥ ΑΠΟΧΕΤΕΥΣΗΣ ΤΗΣ Δ.Ε.Υ.Α.Β.Α.
Κατά την έναρξη λειτουργίας του βιολογικού καθαρισμού είναι υποχρεωτική η σύνδεση όλων των ακινήτων που βρίσκονται εκατέρωθεν των κεντρικών φρεατίων, και έχουν δυνατότητα σύνδεσης με παροχέτευση.

1)
Σε περίπτωση κατασκευής νέου αγωγού λυμάτων του οριστικού δικτύου και κατάργησης του παλιού της Δ.Ε.Υ.Α.Β.Α τα ήδη συνδεδεμένα ακίνητα είναι υποχρεωμένα να συνδεθούν με το νέο δίκτυο. Η δαπάνη της νέας διακλάδωσης βαρύνει τους ιδιοκτήτες.

2)
Η χορηγούμενη άδεια αφορά την υπάρχουσα σήμερα δόμηση. (Ημερομηνία Πρωτοκόλλου κατάθεσης αίτησης). Οποιονδήποτε προσθήκη ή χρησιμοποίηση βοηθητικού χώρου σαν χώρου κύριας χρήσεως υποχρεώνει τον ιδιοκτήτη για έκδοση νέας συμπληρωματικής άδειας αποχέτευσης με τις τότε υπάρχουσες τιμές τιμολογίου Δ.Ε.Υ.Α.Β.Α.

3)
Είναι υποχρεωτική κατά την κατασκευή των εσωτερικών δικτύων λυμάτων του κτίσματος, τοποθέτηση μηχανοσίφωνα και δικλείδας ασφαλείας (αντεπιστροφής).
4)
Σε κτίσματα που χρησιμοποιούνται εν μέρει ή εξ’ ολοκλήρου σαν εστιατόριο, είναι υποχρεωτική πριν το φρεάτιο σύνδεσης με το δίκτυο της Δ.Ε.Υ.Α.Β.Α. η κατασκευή με δαπάνες του ιδιοκτήτη λιποσυλλέκτη.

5)
Σε περίπτωση παραβίασης του κανονισμού αποχέτευσης η Δ.Ε.Υ.Α.Β.Α. έχει το δικαίωμα να προβεί στην διακοπή παροχής νερού του ακινήτου και στην επιβολή προστίμου βάσει των σχετικών αποφάσεων του Δ.Σ. / Δ.Ε.Υ.Α.Β.Α.

6)
Απαγορεύεται η διοχέτευση στο δίκτυο αποχ/σης της Δ.Ε.Υ.Α.Β.Α. μη εγκεκριμένων λυμάτων – υγρών κ.τ.λ. όπως αυτά καθορίζονται στον κανονισμό λειτουργίας του δικτύου αποχέτευσης της Δ.Ε.Υ.Α.Β.Α. Άρθρο 6 παράγραφος 2 και ιδιαίτερα:

α. 
Υγρών κ.τ.λ. που προέρχονται γενικά από βόθρους, στεγανούς ή απορροφητικούς. Αυτά πρέπει να απομακρύνονται με βυτιοφόρα.

β. 
Κάθε είδους υλικών που μπορούν να φράξουν τους αγωγούς, όπως απορρίμματα μαγειρείων, άμμος σκουπίδια, στάχτη, κουρέλια κ.α.

γ. 
Εύφλεκτων ή εκρηκτικών ουσιών ή πετρελαιοειδών που μπορούν να κάνουν ζημιές στο αποχετευτικό δίκτυο ή να δημιουργήσουν κίνδυνο για την ζωή του προσωπικού συντήρησης.

δ. 
Αερίων ή ατμών. Απαγορεύεται ειδικά η σύνδεση αγωγών που διοχετεύουν ατμούς κατευθείαν στο δίκτυο αποχέτευσης.

ε. 
Νερών αποχέτευσης που παράγουν δηλητηριώδη αέρια ή που μπορούν λόγω της περιεκτικότητας τους σε οξέα, αλκάλια, άλατα, πίσσα κ.τ.λ. να βλάψουν τα υλικά κατασκευής των αγωγών αποχέτευσης.

στ.
Νερών αποχέτευσης που μπορούν να δυσκολέψουν την λειτουργία των αγωγών, όπως αυτά που προκαλούν καταπτώσεις, χημικές κατακρημνίσεις, κατακαθίσεις ή αποθέσεις μέσα στους αγωγούς καθώς και χρωματισμένα νερά αποχέτευσης, εφόσον κατά την κρίση της Δ.Ε.Υ.Α.Β.Α. πρόκειται για σημαντικές ποσότητες.

ζ. 
Νερών αποχέτευσης με μεγάλη περιεκτικότητα κατά την κρίση της Δ.Ε.Υ.Α.Β.Α. σε λίπη και έλαια.

η. 
Νερών αποχέτευσης με θερμοκρασία μεγαλύτερη των 40 βαθμών κελσίου.

θ. 
Νερών γενικά και υγρών που δεν πληρούν τους όρους και τις προδιαγραφές που ισχύουν κάθε φορά για την κατασκευή των αγωγών και των εγκαταστάσεων αποχέτευσης.

ι. 
Νερών και υγρών με ουσίες που μπορεί να έχουν βλαπτικές επιδράσεις στην λειτουργία των εγκαταστάσεων βιολογικού καθαρισμού των λυμάτων.

